Juta (materijal)
<s>Juta je ime za materijal od biljnih vlakana istoimene biljke - jute, porijeklom iz Bengala (današnji Bangladeš).</s>

<s>Svuda gdje su potrebna gruba, čvrsta platna otporna na istezanje, koristi se juta zbog svoje niske cijene.</s>

<s>Karakteristike i historija</s>

<s>Vlakna jute nalaze se ispod kore i okružuju drvenkasti centralni dio stabljike.</s><s>Juta se obično žanje nakon što biljka odcvjeta, ali prije nego što joj sjeme potpuno sazri.</s><s>Ako se juta ožanje prije toga, ima slabo vlakno, a ako se ostavi da joj sjeme sazri, vlakno je čvršće ali i grublje i nema karakterističan sjaj.</s>

<s>Kako su nakon žetve, vlakna u stabljici još čvrsto sljepljena, jutu se mora kao i konoplju, držati potopljenu 
u vodi 10 do 30 dana, da za to vrijeme bakterije razgrade ljepljivljivo tkivo.</s><s>Nakon faze močenja, stabljike se tuku drvenim 
veslima pored korijena da se odvoje vlakna.</s><s>Iza tog se vlakna ispiru, suše, sortiraju i baliraju za daljnju obradu u
predionicama.</s>

<s>Juta se kao materijal koristi u raznim proizvodima, tepisi i molitvene prostirke od jute su uobičajene na Orijentu, a po 
čitavom svijetu se koristi za izradu dna tepiha od drugih materijala.</s><s>Ipak se juta najviše koristi za izradu vreća kojima se transportira i skladišti poljoprivredne proizvode.</s><s>Pored tog još i danas se od njih pravi gruba 
užad.</s><s>Tanko uže od jute naziva se špaga.</s><s>Izvoz sirove jute iz indijskog potkontinenta na zapad počeo je krajem 18. vijeka.</s><s>U to vrijeme juteno vlakno se prvenstveno 
koristilo za proizvodnju užadi, ta era završila je 1822., kad je proizvodnja jutene pređe otpočela u škotskom Dundeeu, koji je ubrzo postao centar za tu vrstu industrije.</s>

<s>U indiji je proizvodnja počela 1855., a Kalkuta je postala glavni centar.</s><s>Nakon podjele Britanske Indije - 1947., velik dio proizvodnje jute ostao je u 
Istočnom Pakistanu (današnji Bangladeš), u kom su podignuti brojni objekti za preradu.</s>

<s>Juta kao biljno vlakno zauzima drugo mjesto, odmah iza pamuka, a svijetska proizvodnja iznosi nekoliko miliona tona.</s><s>Pored Indijskog potkontinenta, juta se uzgaja u Kini i Brazilu.</s><s>Najveći uvoznici jutenih vlakana su Japan, Njemačka, Ujedinjeno Kraljevstvo, Belgija i Francuska.</s>

<s>Izvori</s>

<s>Vanjske veze</s>

<s>juta 
 Jute</s>

<s>Prirodna vlakna</s>

